CELEX: 32018D0354
Language: sl
Date: 2018-03-08 00:00:00
Title: Izvedbeni sklep Komisije (EU) 2018/354 z dne 8. marca 2018 o odobritvi metod za razvrščanje prašičjih trupov na Irskem

12.3.2018   
            
            
               SL
            
            
               Uradni list Evropske unije
            
            
               L 68/8
            
         IZVEDBENI SKLEP KOMISIJE (EU) 2018/354
   z dne 8. marca 2018
   o odobritvi metod za razvrščanje prašičjih trupov na Irskem
   (Besedilo v angleškem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 20(p) Uredbe,
   ob upoštevanju naslednjega:
   
               (1)
            
            
               Točka 1 oddelka B.IV Priloge IV k Uredbi (EU) št. 1308/2013 določa, da se za razvrščanje prašičjih trupov delež pustega mesa oceni z metodami za ocenjevanje, ki jih odobri Komisija, odobrijo pa se lahko le statistično potrjene metode za oceno, ki temeljijo na fizikalnih meritvah enega ali več anatomskih delov trupa prašiča. Za odobritev metod razvrščanja mora biti statistična napaka pri oceni znotraj najvišjega dovoljenega odstopanja. Navedeno dovoljeno odstopanje je opredeljeno v členu 23(3) Uredbe Komisije (ES) št. 1249/2008 (2).
            
         
               (2)
            
            
               Z Odločbo Komisije 1987/293/ES (3) je bila odobrena uporaba dveh metod za razvrščanje prašičjih trupov na Irskem.
            
         
               (3)
            
            
               Irska je Komisijo zaprosila, da odstrani metodo „Fat-O-Meat'er (FOM)“ s seznama odobrenih metod za razvrščanje prašičjih trupov na Irskem, ker se več ne uporablja, ter odobri tri nove metode za razvrščanje prašičjih trupov na njenem ozemlju in posodobi veljavno enačbo za instrument „Hennessy Grading Probe 2 (HGP2)“.
            
         
               (4)
            
            
               Irska je zato v protokolu, kot je določen v členu 23(4) Uredbe (ES) št. 1249/2008, predložila podroben opis preskusa z razkosanjem in navedla načela, na katerih temeljijo navedene nove metode, rezultate preskusa z razkosanjem in enačbe za ocenjevanje deleža pustega mesa.
            
         
               (5)
            
            
               Pri preučitvi navedene prošnje je bilo ugotovljeno, da so pogoji za odobritev novih metod razvrščanja in posodobitev enačbe izpolnjeni. Zato bi bilo treba navedene metode razvrščanja na Irskem odobriti.
            
         
               (6)
            
            
               Zaradi jasnosti in pravne varnosti bi bilo treba sprejeti nov sklep. Odločbo 1987/293/ES bi bilo zato treba razveljaviti.
            
         
               (7)
            
            
               Spremembe naprav ali metod razvrščanja ne bi smele biti dovoljene, če niso izrecno odobrene z izvedbenim sklepom Komisije.
            
         
               (8)
            
            
               Ukrepi iz tega sklepa so v skladu z mnenjem Odbora za skupno ureditev kmetijskih trgov –
            
         SPREJELA NASLEDNJI SKLEP:
   Člen 1
   Za razvrščanje prašičjih trupov na Irskem se v skladu s točko 1 oddelka B.IV Priloge IV k Uredbi (EU) št. 1308/2013 odobri uporaba naslednjih metod:
   
               (a)
            
            
               naprava „Hennessy Grading Probe 2 (HGP 2)“ in z njo povezane metode razvrščanja, ki so podrobno opredeljene v delu I Priloge;
            
         
               (b)
            
            
               naprava „Hennessy Grading Probe 7 (HGP 7)“ in z njo povezane metode razvrščanja, ki so podrobno opredeljene v delu II Priloge;
            
         
               (c)
            
            
               naprava „Fat-O-Meat'er II (FOM II)“ in z njo povezane metode razvrščanja, ki so podrobno opredeljene v delu III Priloge;
            
         
               (d)
            
            
               naprava „AutoFom III“ in z njo povezane metode razvrščanja, ki so podrobno opredeljene v delu IV Priloge.
            
         Člen 2
   Spremembe odobrenih naprav ali metod razvrščanja niso dovoljene, če take spremembe niso izrecno odobrene z izvedbenim sklepom Komisije.
   Člen 3
   Odločba 1987/293/ES se razveljavi.
   Člen 4
   Ta sklep je naslovljen na Irsko.
   
      V Bruslju, 8. marca 2018
      
         
            Za Komisijo
         
         Phil HOGAN
         
            Član Komisije
         
      
   
   
      (1)  UL L 347, 20.12.2013, str. 671.
   
      (2)  Uredba Komisije (ES) št. 1249/2008 z dne 10. decembra 2008 o podrobnih pravilih za uporabo lestvic Skupnosti za razvrščanje trupov goved, prašičev in ovac ter sporočanje njihovih cen (UL L 337, 16.12.2008, str. 3).
   
      (3)  Odločba Komisije 1987/293/ES z dne 18. maja 1987 o odobritvi metod za razvrščanje prašičjih trupov na Irskem (UL L 146, 6.6.1987, str. 66).
   
      PRILOGA
      
         METODE ZA RAZVRŠČANJE PRAŠIČJIH TRUPOV NA IRSKEM
      
      DEL I
      
         Hennessy Grading Probe 2 (HPG 2)
      
      
               
                  1.
               
               
                  Pravila, določena v tem delu, se uporabljajo, kadar se razvrščanje prašičjih trupov opravi s pomočjo naprave, imenovane „Hennessy grading probe 2 (HGP 2)“.
               
            
               
                  2.
               
               
                  Naprava je opremljena s sondo premera 5,95 milimetra (in 6,3 milimetra na jezičku na vrhu sonde), ki vsebuje fotodiodo (Siemens LED tipa LYU 260-EO in fotodetektor tipa 58 MR) ter ima obratovalno razdaljo med 0 in 120 milimetri.
               
            
               
                  3.
               
               
                  Vsebnost pustega mesa trupa se izračuna po naslednji enačbi:
                  LMPHGP 2 = 62,89706 – 0,69952 FHGP 2 + 0,09096 MHGP 2
                  pri čemer je:
                  
                              LMPHGP 2
                              
                           
                           
                              =
                           
                           
                              ocenjeni delež pustega mesa v trupu,
                           
                        
                              FHGP 2
                              
                           
                           
                              =
                           
                           
                              debelina hrbtne slanine (vključno s kožo) v milimetrih, merjena 6 cm od vzdolžne osi razpolovljenega trupa med tretjim in četrtim zadnjim rebrom,
                           
                        
                              MHGP 2
                              
                           
                           
                              =
                           
                           
                              debelina mišice v milimetrih, merjena istočasno in na istem mestu kot FHGP 2.
                           
                        
            
               
                  4.
               
               
                  Ta enačba velja za trupe, ki tehtajo med 60 in 125 kilogrami (topla masa).
               
            DEL II
      
         Hennessy Grading Probe 7 (HPG 7)
      
      
               
                  1.
               
               
                  Pravila, določena v tem delu, se uporabljajo, kadar se razvrščanje prašičjih trupov opravi s pomočjo naprave, imenovane „Hennessy grading probe 7 (HGP 7)“.
               
            
               
                  2.
               
               
                  Naprava je opremljena s sondo premera 5,95 milimetra (in 6,3 milimetra na jezičku na vrhu sonde), ki vsebuje fotodiodo (Siemens LED tipa LYU 260-EO in fotodetektor tipa 58 MR) ter ima obratovalno razdaljo med 0 in 120 milimetri.
               
            
               
                  3.
               
               
                  Vsebnost pustega mesa trupa se izračuna po naslednji enačbi:
                  LMPHGP 7 = 63,72237 – 0,75369 FHGP 7 + 0,09205 MHGP 7
                  
                  pri čemer je:
                  
                              LMPHGP 7
                              
                           
                           
                              =
                           
                           
                              ocenjeni delež pustega mesa v trupu,
                           
                        
                              FHGP 7
                              
                           
                           
                              =
                           
                           
                              debelina hrbtne slanine (vključno s kožo) v milimetrih, merjena 6 cm od vzdolžne osi razpolovljenega trupa med tretjim in četrtim zadnjim rebrom,
                           
                        
                              MHGP 7
                              
                           
                           
                              =
                           
                           
                              debelina mišice v milimetrih, merjena istočasno in na istem mestu kot FHGP 7.
                           
                        
            
               
                  4.
               
               
                  Ta enačba velja za trupe, ki tehtajo med 60 in 125 kilogrami (topla masa).
               
            DEL III
      
         Fat-O-Meat'er II (FOM II)
      
      
               
                  1.
               
               
                  Pravila, določena v tem delu, se uporabljajo, kadar se razvrščanje prašičjih trupov opravi s pomočjo naprave, imenovane „Fat-O-Meat'er II (FOM II)“.
               
            
               
                  2.
               
               
                  Napravo FOM II sestavljajo optična sonda z nožem, naprava za merjenje globine z obratovalno razdaljo med 0 in 125 mm ter sistem za pridobivanje in analiziranje podatkov. Rezultate meritev naprava FOM II preračuna v ocenjeno vsebnost pustega mesa.
               
            
               
                  3.
               
               
                  Vsebnost pustega mesa trupa se izračuna po naslednji enačbi:
                  LMPFOMII = 61,89462 – 0,73771 FFOMII + 0,10897 MFOMII
                  
                  pri čemer je:
                  
                              LMPFOMII
                              
                           
                           
                              =
                           
                           
                              ocenjeni delež pustega mesa v trupu,
                           
                        
                              FFOMII
                              
                           
                           
                              =
                           
                           
                              debelina hrbtne slanine (vključno s kožo) v milimetrih, merjena 6 cm od vzdolžne osi razpolovljenega trupa med tretjim in četrtim zadnjim rebrom,
                           
                        
                              MFOMII
                              
                           
                           
                              =
                           
                           
                              debelina mišice v milimetrih, merjena istočasno in na istem mestu kot FFOMII.
                           
                        
            
               
                  4.
               
               
                  Ta enačba velja za trupe, ki tehtajo med 60 in 125 kilogrami (topla masa).
               
            DEL IV
      
         AutoFom III
      
      
               
                  1.
               
               
                  Pravila, določena v tem delu, se uporabljajo, kadar se razvrščanje prašičjih trupov opravi z napravo, imenovano „AutoFom III“.
               
            
               
                  2.
               
               
                  Naprava je opremljena s šestnajstimi ultrazvočnimi pretvorniki s frekvenco 2 MHz (Frontmatec Smørum A/S), med katerimi je obratovalna razdalja 25 mm. Podatki, dobljeni z ultrazvokom, vsebujejo meritve debeline hrbtne slanine, debeline mišic in pripadajočih parametrov. Rezultati meritev se računalniško preračunajo v ocenjeni delež pustega mesa.
               
            
               
                  3.
               
               
                  Vsebnost pustega mesa trupa se izračuna po naslednji enačbi:
                  LMPAF3 = 66,63699 – 1,06859 R2P9 – 0,78459 R2P10 + 0,06723 R3P5
                  pri čemer je:
                  
                              LMPAF3
                              
                           
                           
                              =
                           
                           
                              ocenjeni delež pustega mesa v trupu,
                           
                        
                              R2P9
                           
                           
                              =
                           
                           
                              debelina kože pri najmanjši debelini mastnine (MFT) v mm, pri čemer je najmanjša debelina mastnine najmanjši položaj maščobnega profila po odštetju kožnega profila,
                           
                        
                              R2P10
                           
                           
                              =
                           
                           
                              najmanjša mastnina prečnega prereza v mm,
                           
                        
                              R3P5
                           
                           
                              =
                           
                           
                              največja mera mesa, ki je enaka največjemu položaju reber minus najmanjši položaj mastnine, pretvorjena v mm.
                           
                        
            
               
                  4.
               
               
                  Ta enačba velja za trupe, ki tehtajo med 60 in 125 kilogrami (topla masa).